Public procurement notice: Contract Award Notice
Published: 2022-04-01
Buyer: Ejerkredsen ØS Indsigt
Country: DK
Contract type: Services
Procedure: Restricted procedure
CPV classification: 72000000
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Begrænset udbud af rammeaftale om IT-tjenesteydelser i form af udvikling, support, vedligeholdelse og drift af økonomisystemet ØS Indsigt
Nærværende udbud vedrører rammeaftale om IT-tjenesteydelser i form af udvikling, support, vedligeholdelse og drift af økonomisystemet ØS Indsigt til foreningen Ejerkredsen ØS Indsigt og dennes medlemmer.
Gennem medlemskab opnås en tidsubegrænset, ikke-eksklusiv brugsret til systemet. De offentlige enheder, som deltager i udbuddet som medlemmer (enten som nuværende eller potentielle) af Ordregiver er alle opregnet i Rammeaftalebilag 13 – Medlemmer af Kunden.
Udbuddet omhandler indgåelse af rammeaftale om IT-tjenesteydelser i form af udvikling, support, vedligeholdelse og drift af økonomisystemet ØS Indsigt og omfatter følgende ydelser:
- Leverancen, som udmunder i leverandørens overtagelse af drift, udvikling-, vedligeholdelses- og supportansvaret for ØS Indsigt (Systemet) fra Ordregivers eksisterende leverandør.
- Efterfølgende udvikling og videreudvikling af Systemet i form af primært agile udviklingsprojekter i nært samarbejde med Ordregiver
- Vedligeholdelse og teknisk support af Systemet i medlemmernes driftsmiljøer som for 12 medlemmer driftsafvikles i et fælles hostingmiljø som ligeledes skal stilles til rådighed af leverandøren.
Ordregiver har et forventet budget på ca. 20 mio. kr. årligt til udvikling, vedligeholdelse og support af Systemet. Herudover omfatter den udbudte rammeaftale leverandørens driftsafvikling af 12 medlemmers driftsmiljøer i det fælles hostingmiljø.
Den samlede anslåede værdi for rammeaftalen er estimeret til mellem 95 – 120 mio. DKK ekskl. moms. Volumen er udelukkende vejledende og baserer sig på historiske tal, hvorfor de ikke kan tages som udtryk for en garanteret fremtidig omsætningsstørrelse.
Ordregiver forventer at kunne optage nye medlemmer fra passivlisten over rammeaftaleperioden i medfør af rammeaftalens regulering heraf, hvorfor den udbudte værdi af rammeaftalen skønnes at kunne ændre sig.
ØS Indsigt (Systemet) er et større brugervenligt økonomisystem til kommuner og regioner, der er ejet af Ejerkredsen ØS Indsigt. ØS Indsigt har ca. 50.000 brugere, hvor 90% er sporadiske brugere og 10% er intense brugere, der bruger Systemet hyppigt hver dag.
Systemet er i gang med en modernisering for at kunne realisere målbilledet. Ejerkredsen har valgt moderniseringsstrategien ”Byg ovenpå og ved siden af”. Strategien omfatter at Systemet moderniseres ved løbende at udstille moduler som forretningsservices og indføre et nyt visningsrammeværk, der kun anvender de nye forretningsservices. Kernen af systemet vil ikke blive grundlæggende forbedret, men den del af kildekoden forventes kun at skulle forandres i mindre grad. Moderniseringen vil løbende reducere kernens omfang og ende op med en mindre kerne, som kunne fornyes i en ny udviklingsproces. Udskiftning af kernen vil sandsynligvis ikke ske i denne rammeaftaleperiode.
- Moderniseringen kan ske løbende og giver Ejerkredsen mulighed for at prioritere anderledes undervejs
- Ejerkredsen får en suite af forretningsapplikationer i stedet for et silosystem, som bedre kan indgå i samspil med medlemmernes it-portefølje.